Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 5. „Ha az iskola mint jogi személy szolgáltatónak minősül, szabályozza-e a 1992. évi LXXII. törvény a távközlésről
Paragraph Index: 1545

16. „Kell-e és milyen módon tájékoztatni a külső felhasználókat (pl. a weblapok látogatóit, az FTP-szerver használóit, illetve a belső felhasználókkal levelezésben álló külső címzetteket és feladókat) a rendszerben folytatott naplózásról, amely egyes esetekben az ő közvetlen adataikat, más esetekben az IP-címüket érinti?” Igen, ilyen kötelezettség az Avtv. 6. § (2) bekezdéséből levezethető. Az Európa Tanács R (99) 5. számú, a magánszféra interneten való védelméről szóló ajánlása is kifejezetten az internet-szolgáltatók figyelmébe ajánlja hasonló tájékoztatás elhelyezését (III. 11. pont; az ajánlás elérhető a http://www.coe.fr weboldalról).

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes